Alcàsser s' Ompli de Cultura Aquesta Tardor
dc., 14/10/2020 - 09:26

L´ Ajuntament d´Alcàsser, juntament amb el Centre Cultural del municipi, presenten la programació cultural per a aquesta tardor en la qual no faltarà la música en directe, el teatre o el cinema per a tots els públics. Això sí, tots els actes que se celebren al llarg d´aquests mesos compliran amb les mesures de seguretat i higiene que marquen les autoritats sanitàries per a salvaguardar la salut pública.

En aquest sentit, tal com expliquen des de l´organització, «el món de la cultura sempre ha mostrat un comportament exemplar. Per això, volem llançar un missatge de conscienciació a la ciutadania perquè complisquen amb les mesures sanitàries establides».

Per part seua, tant l´alcaldessa del municipi, Eva Zamora, com la regidora de Cultura, Cristina Lucendo, han explicat que «aquesta programació s´ha elaborat amb molta il·lusió i amb molta precaució, tenint en compte l´actual situació sanitària. No obstant això, era fonamental donar un impuls a la cultura per a demostrar que continua sent segura».

Programació Cultural:

OCTUBRE

\* Dissabte, 17 a les 20 h.

Geometries Miquel Gil al Centre Cultural

\* Diumenge, 18 a les 12 h.

Sedajazz HappyBand al Parc de l´Alter

NOVEMBRE

\* Dissabte, 7 a les 20 h.

Teatre a càrrec de La Dramàtica (Si duele no es amor) al Centre Cultural

\* Diumenge, 8 a les 12 h.

Circ a càrrec de La Finestra al Parc de l´Alter

\* Diumenge, 15 a les 18 h.

Cinema familiar (Como perros y gatos) al Centre Cultural

\* Dimarts, 24.

Cinefòrum dins dels actes de La Violència de Gènere amb la presència de

Giovanna Ribes i Deborah Micheletti, directores del prestigiós festival Dona i Cinema.

DESEMBRE

\* Dissabte, 5 a les 20 h.

Teatre a càrrec de L´Horta Teatre (L´Electe) al Centre Cultural amb l´actuació de Josep Manel Casany i Alfred Picó.

\* Diumenge, 6 a les 12 h.

Concert de Rock per als més menuts a càrrec de Nanets Band Rock al Parc de l´Alter.

"Els actes estan subjectes a canvis a causa de la Covid-19".